Man steek glo kerk aan die brandŉ 42-jarige man is in hegtenis geneem nadat hy glo ŉ kerk en nog ŉ gebou in Noordwes aan die brand gesteek het. Sers. Kealeboga Molale, ŉ provinsiale polisiewoordvoerder, het Vrydag gesê die voorval het in Taung plaasgevind. “Die brandstigting het Donderdag omstreeks 16:00 plaasgevind,” het Molale gesê. “Die verdagte het na bewering petrol gebruik om die geboue aan die brand te steek. Die motief vir die brandstigting is nog nie bekend nie.” Niemand is in die voorval beseer nie. Die verdagte moet Maandag in die Taung-landdroshof verskyn.